CELEX: 62011TN0043
Language: da
Date: 2011-01-25 00:00:00
Title: Sag T-43/11: Sag anlagt den 25. januar 2011 — Singapore Airlines og Singapore Airlines Cargo PTE mod Kommissionen

19.3.2011   
            
            
               DA
            
            
               Den Europæiske Unions Tidende
            
            
               C 89/21
            
         Sag anlagt den 25. januar 2011 — Singapore Airlines og Singapore Airlines Cargo PTE mod Kommissionen
   (Sag T-43/11)
   2011/C 89/43
   Processprog: engelsk
   
      Parter
   
   
      Sagsøgere: Singapore Airlines Ltd og Singapore Airlines Cargo PTE Ltd (ved solicitor J. Kallaugher, solicitor J.P. Poitras og advokaterne J.R. Calzado og É. Barbier de la Serre)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Annullation af Kommissionens afgørelse af 9. november 2010 i sag COMP/39.258 — luftfragt.
            
         
               —
            
            
               Endvidere, eller subsidiært, nedsættelse af den bøde, sagsøgerne er blevet pålagt.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne gjort seks søgsmålsgrunde gældende.
   
               1)
            
            
               For det første er afgørelsen truffet under tilsidesættelse af væsentlige formforskrifter, herunder:
               
                           —
                        
                        
                           retten til en uafhængig og upartisk domstol
                        
                     
                           —
                        
                        
                           ret til retssikkerhed og forudsigelige sanktioner, og
                        
                     
                           —
                        
                        
                           sagsøgernes ret til forsvar, da Singapore Airlines Cargo PTE Ltd ikke fik adgang til de svar på klagepunktsmeddelelsen, som de andre virksomheder, der var adressater for klagepunktsmeddelelsen, havde indgivet, og andre væsentlige oplysninger i Kommissionens besiddelse, der blev lagt til grund i afgørelsen.
                        
                     
         
               2)
            
            
               For det andet er afgørelsen behæftet med en række faktiske og retlige fejl ved anvendelsen af artikel 101 TEUF i relation til arten og udstrækningen af det formodede »kartel«, idet:
               
                           —
                        
                        
                           afgørelsen er utilstrækkeligt begrundet, da den ikke angiver grundlaget for konklusionerne eller definerer de relevante markeder,
                        
                     
                           —
                        
                        
                           afgørelsen indeholder urigtige skøn i relation til arten og udstrækningen af det formodede »kartel«. Navnlig udgør de hævdede kontakter i afgørelsen ikke et enkelt, verdensomspændende netværk, ligesom konstateringen af et fælles mål, som forbinder disse kontakter, ikke støttes af beviserne,
                        
                     
                           —
                        
                        
                           Kommissionen begik en retlig fejl, da den definerede elementerne i denne angiveligt komplekse overtrædelse,
                        
                     
                           —
                        
                        
                           Kommissionen har anlagt et urigtigt skøn af den angiveligt komplekse overtrædelse vedrørende den manglende kommission af tillæggene,
                        
                     
                           —
                        
                        
                           Kommissionen har begået retlige fejl og anlagt et urigtigt skøn ved at behandle de tre påståede »elementer« i kartellet som en samlet overtrædelse.
                        
                     
         
               3)
            
            
               For det tredje har Kommissionen begået retlige fejl og anlagt et urigtigt skøn ved at anvende artikel 101 TEUF på adfærd i forbindelse med salg i jurisdiktioner uden for EU, idet:
               
                           —
                        
                        
                           Kommissionen har anlagt et retligt og faktisk urigtigt skøn ved at anvende artikel 101 TEUF på adfærd, som påvirker markeder beliggende uden for EU, og har således overtrådt de regler, som begrænser EU's jurisdiktion vedrørende en sådan adfærd,
                        
                     
                           —
                        
                        
                           Kommissionen har begået retlige fejl og anlagt et urigtigt skøn ved at nægte at tage hensyn til den omstændighed, at i udenlandske jurisdiktioner, som spiller en fremtrædende rolle i afgørelsen, afspejler den ikke tilstrækkeligt, at adfærd blev overvåget aktivt og faktisk krævet af offentlige myndigheder.
                        
                     
         
               4)
            
            
               For det fjerde har Kommissionen begået en række fejl ved at tilregne Singapore Airlines Cargo PTE Ltd den påståede overtrædelse, idet:
               
                           —
                        
                        
                           Kommissionen har begået retlige fejl og anlagt et urigtigt skøn ved at analysere og tage hensyn til kontakter før den 1. maj 2004, kontakter vedrørende sikkerhedstillægget, kontakter vedrørende brændstoftillægget uden for EU samt kontakter vedrørende brændstoftillægget inden for EU,
                        
                     
                           —
                        
                        
                           Kommissionen har begået retlige fejl og anlagt et urigtigt skøn vedrørende anvendelsen af WOW alliance-kontakter for at fastslå Singapore Airlines Cargo PTE Ltd's deltagelse i Ltd den påståede overtrædelse,
                        
                     
                           —
                        
                        
                           Kommissionen har ikke godtgjort, at Singapore Airlines Cargo PTE Ltd havde eller burde have haft kendskab til den påståede overtrædelse eller dens afgørende elementer.
                        
                     
         
               5)
            
            
               For det femte har Kommissionen tilsidesat sin pligt i henhold til princippet om god forvaltningsskik til omhyggeligt og upartisk at undersøge alle forhold i sagen.
            
         
               6)
            
            
               For det sjette indeholder afgørelsen retlige fejl og urigtige skøn ved beregningen af den bøde, der er pålagt sagsøgerne, idet:
               
                           —
                        
                        
                           Kommissionen har tilsidesat retningslinjerne for beregning af bøder efter artikel 23, stk. 2, litra a) i forordning nr. 1/2003 (EUT C 210, s. 2), proportionalitetsprincippet og lighedsprincippet ved beregningen af salgsværdier, idet den ikke har taget hensyn til:
                           
                                       —
                                    
                                    
                                       den omstændighed, at indgående omsætning ikke har nogen forbindelse til afsætning inden for EØS,
                                    
                                 
                                       —
                                    
                                    
                                       den begrænsede geografiske rækkevidde af adfærden i relation til hvilken beslutningen fastslår en overtrædelse,
                                    
                                 
                                       —
                                    
                                    
                                       sagsøgernes relative roller,
                                    
                                 
                                       —
                                    
                                    
                                       den omstændighed, at den påståede koordinering kun vedrørte tillæg.
                                    
                                 
                     
                           —
                        
                        
                           Kommissionen tillagde ikke udstrækningen og varigheden af Singapore Airlines Cargo PTE Ltd's påståede deltagelse i overtrædelsen fornøden vægt.
                        
                     
                           —
                        
                        
                           Der er ikke i afgørelsen indrømmet en nedsættelse for Singapore Airlines Cargo PTE Ltd's begrænsede deltagelse, hvilket udgør en tilsidesættelse af ligebehandlingsprincippet.